stanford-oval/wikipedia huggingface dataset:
Edmund Waller

| Edmund Waller |
| --- | --- |
 Edmund Waller
Henkilötiedot
Syntynyt: 1606
Kuollut: 1687 (80–81 vuotta)
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Edmund Waller (1606–1687) oli englantilainen runoilija.
Waller oli varakkaan suvun perillinen ja parlamentin jäsen 16-vuotiaasta alkaen. Hänen tunnettiin sanavalmiina ja taitavasti ajan vaatimuksiin mukautuvana. Hän palveli sekä puritaaneja että rojalisteja, aina tilanteen ja oman etunsa mukaan. Hän joutui kuitenkin puritaaneja vastustaessaan 1643 pois parlamentista, sai 10 000 puntaa sakkoja ja asui mannermaalla vuoteen 1652, jolloin hän sai palata.
Palattuaan Englantiin hän kirjoitti ylistysrunon Oliver Cromwellille, mutta tämän kuoltua kirjoitti moiterunon ja sen sijaan suuntasi ylistyssanansa kuningas Kaarle II:lle tervetuliaisrunossaan. Kuningas totesi sen huonommaksi kuin Cromwellille tehdyn kunniarunon, mihin Waller vastasi: ”Sire, runoilijat onnistuvat paremmin kuvitelmien kuin todellisuuden kertojina.”
Pienissä runoissaan, joihin hänen maineensa perustuu, hän oli harvinaisen taitava viisijalkaisen loppusoinnullisen kaksoissäkeen käyttäjänä. Hän kehitti sen suljetuksi, niin että säepariin sisältyi aina myös ehyt ajatus. Hän hioi sen muutenkin niin puhtaaksi ja taipuisaksi, että klassinen runous saattoi ottaa sen lopullisesti valmiina käyttöönsä pääasialliseksi runomuodoksi.
Suomennettu tuotanto

Suomennettuja runoja:
Eräälle vyölle, suom. Toivo Lyy antologiassa Englantilaisen kirjallisuuden kultainen kirja. s. 174. WSOY 1933
Itsensä karkoittama, suom. Teemu Manninen, julkaisussa: Tuli & Savu, 2013. Kustantajan mukaan nro 1/2012. Kannessa nro 68–69
Aiheesta muualla

Kuvia tai muita tiedostoja aiheesta Edmund Waller Wikimedia Commonsissa
Lisää luettavaa aiheesta Edmund Waller on Wikiaineistossa (englanniksi)
Cheignieu-la-Balme

Cheignieu-la-Balme on kunta Ainin departementissa Rhône-Alpesin hallintoalueella Ranskassa. Kunnassa oli 112 asukasta vuoden 1999 väestönlaskennassa. Cheignieu-la-Balmen pinta-ala on kuusi neliökilometriä.
Citygate

| Citygate |
| --- | --- |

Sijainti:  Göteborg, Ruotsi
Rakennustyyppi:  pilvenpiirtäjä
Valmistumisvuosi:  2022
Suunnittelija:  Henning Larsen Architects Kanozi Arkitekter
Urakoitsija:  Skanska
Korkeus:  144 m
Kerrosluku:  36
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Citygate on Göteborgissa Gårdan kaupunginosassa sijaitseva 36-kerroksinen pilvenpiirtäjä ja Pohjoismaiden korkein konttorirakennus. Se on 144 metriä korkea ja valmistui vuonna 2022.
Aiheesta muualla

Kuvia tai muita tiedostoja aiheesta Citygate Wikimedia Commonsissa
Cheikh Hadjibou Soumaré

| Cheikh Hadjibou Soumaré |
| --- | --- |

Senegalin pääministeri
 2007–2009  
Edeltäjä:  Macky Sall
Seuraaja:  Souleymane Ndéné Ndiaye
Henkilötiedot
Syntynyt: 1951 Dakar
Cheikh Hadjibou Soumaré (s. 1951) on senegalilainen poliitikko. Hän toimi maansa pääministerinä 2007–2009. Ennen pääministerikauttaan hän työskenteli pankkialalla.
Vuonna 2018 Soumaré ilmoitti asettuvansa ehdokkaaksi vuoden 2019 presidentinvaaleissa. Pian ilmotuksen jälkeen häntä syytettiin taloudellisista väärinkäytöksistä 1990-luvulla.
Darío Sala

Darío Sala
Darío Alberto Sala (s. 17. lokakuuta 1974 Córdoba) on argentiinalainen entinen jalkapalloilija, pelipaikaltaan maalivahti. Hän työskentelee nykyään pelaaja-agenttina.
Ura

Darío Sala aloitti uransa San Lorenzossa. Hän pelasi lähivuosinamilloin? mm. Belgranossa. Hän pelasi monissa muissa seuroissa, mutta merkittävin siirto tapahtui vuonna 2005. Uusi seura oli Major League Soccer -liigan FC Dallas. Hän pelasi Dallasissa vuosina 2005–2010, ja lopetti uransa. FC Dallasin aikoina hän pelasi maalissa 100 ottelua.
Yksityiselämä

Salalla on kolme lasta, Alexandra, Emmanuel ja Agustina.
Aiheesta muualla

Darío Sala futbolxxi.com-sivustolla
Bootstrap (käyttöliittymäkehys)

| Bootstrap |
| --- | --- |

Luoja:  Mark Otto ja Jacob Thornton
Kehityshistoria
Vakaa versio:  5.3.3 (20. helmikuuta 2024)
Kehitystilanne:  aktiivinen
Tiedot
Ohjelmistotyyppi:  ohjelmistokehys
Lisenssi:  MIT
Aiheesta muualla
Verkkosivusto
Versiohallinta
Bootstrap on ilmainen ja avoimen lähdekoodin CSS-kehys, joka on kehitetty responsiivisten, mobiililähtöisten verkkosivustojen kehittämiseen. Se on suosituin HTML-, CSS- ja JavaScript-kehys verkkosivustojen kehittämiseen pitäen sisällään erilaisia suunnittelumalleja kuten lomakkeita, painikkeita, navigointia ja monia muita käyttöliittymäkomponentteja. Kehyksen kehittivät Mark Otto ja Jacob Thornton Twitterissä. Tavoitteena oli parantaa sivuston käytettävien työkalujen yhdenmukaisuutta ja ylläpidon minimoimista.
Bootstrap oli kymmenenneksi suosituin projekti GitHubissa vuonna 2022 heinäkuussa.
Ominaisuudet

Bootstrap on HTML-, CSS- ja JavaScript-kirjasto, jonka tarkoitus on yksinkertaistaa informatiivisten verkkosivujen kehittämistä. Kehyksen ensisijainen tarkoitus on hyödyntää koko-, fontti-, väri- ja asetteluvaihtoehtoja verkkosivuprojekteissa. Bootstrapin lisääminen projektiin tarjoaa perustyyli määräykset kaikille HTML-elementeille, jonka avulla kehittäjä pystyy luomaan yhtenäisen ulkoasun taulukoille, lomake-elementeille ja proosalle kaikilla selaimilla.
Bootstrap sisältää myös monia JavaScript-komponentteja, jotka eivät vaadi toimiakseen muita kirjastoja. Eri komponentit tarjoavat käyttöliittymäelementtejä joita ovat muun muassa edistymispalkit, navigointivalikot ja valintaikkunat. Jokainen Bootstrap-komponentti koostuu HTML-rakenteesta, CSS-määrityksistä ja JavaScript-koodista (joissakin tapauksista). Ne myös laajentavat joidenkin jo olemassa olevien käyttöliittymäelementtien toimintoja esimerkiksi syöttökentän automaattinen täydennystoiminto.
Näkyvimmät komponentit Bootstrapissa ovat taso- ja asettelukomponentit, koska ne vaikuttavat suoraan koko verkkosivuun. Tavallisimman komponentin nimi on ”säiliö” (engl. container), jossa kaikki muut sivun elementit on aseteltu halutulla tavalla. Säiliökomponentteja on kahdenlaisia: ensimmäinen on kiinteän leveyden säiliö (engl. fixed-width container) ja toinen on joustavan leveyden säiliö (engl. fluid-width container). Näiden kahden erona on se, että joustavan leveyden säiliö täyttää aina verkkosivujen leveyden ja kiinteän leveyden säiliöllä on ennalta määrätty kiinteä leveys näytön koosta riippuen:
alle 567 pikseliä (Extra small)
576–768 pikseliä (Small)
768–992 pikseliä (Medium)
992–1200 pikseliä (Large)
yli 1200 pikseliä (X-Large)
Muut Bootstrap-asettelukomponentit toteuttavat rivit ja sarakkeet CSS Flexbox -asettelun mukaisesti, kun säiliö on asetettu.
Bootstrap voidaan lisätä helposti osaksi mitä tahansa projektia esipakatun version avulla. Se sisältää yhden CSS-tiedoston ja kolme JavaScript-tiedostoa. Raakaversio kuitenkin tarjoaa kehittäjälle lisää mahdollisuuksia räätälöintiin ja koon optimointiin. Raakamuoto on modulaarinen, joten kehittäjä voi muun muassa käyttää teemoja ja poistaa turhia komponentteja.
Historia

Bootstrap oli alun perin nimeltään Twitter Blueprint. Otto ja Thornton halusivat luoda kehyksen tukemaan sisäisten työkalujen yhdenmukaisuutta. Muutaman kuukauden kehitystyön jälkeen Twitterin kehittäjät alkoivat osallistua projektiin osana Hack Week -tapahtumaa, jolloin sen nimi muutettiin nykyiseksi ja projekti julkaistiin avoimena lähdekoodina 19.8.2011.
Bootstrapista on tehty tähän mennessä yhteensä 5 versiota. Bootstrap 2.0 mahdollisti responsiivisen web-suunnittelun. Bootstrap 3.0 mahdollisti litteän muotoilun ja luotiin mobiililähtöinen lähestymistapa. Bootstrap 4.0 -versiota rakennettiin pitkään. Se julkistettiin 19.10.2014, ja lopullinen versio julkaistiin 18.1.2018. Tällöin koodi kirjoitettiin uudelleen ja alettiin tukea CSS Flexible Box -verkkoasettelumallia. Bootstrap 5.0 julkaistiin 5.5.2021 ja sen mukana tuli Bootstrabin nykyinen logo, uusi offcanvas -komponentti ja luovuttiin jQuerystä.
Historia > Bootstrap 2

31. tammikuuta 2012 julkaistiin Bootstrap 2, joka lisäsi sisäänrakennetun tuen Glyphiconeille, useita uusia komponentteja sekä muutoksia moniin olemassa oleviin komponentteihin. Tämä versio tukee responsiivista web-suunnittelua, mikä tarkoittaa, että verkkosivujen ulkoasu mukautuu dynaamisesti ottaen huomioon käytetyn laitteen ominaisuudet.
Historia > Bootstrap 3

19. elokuuta 2013 julkaistiin Bootstrap 3. Se suunnitteli komponentit uudelleen käyttämään litteää muotoilua ja mobiilia ensisijaista lähestymistapaa. Bootstrap 3 sisältää uuden laajennusjärjestelmän nimiavaruustapahtumilla. Bootstrap 3 lopetti Internet Explorer 7:n ja Firefox 3.6:n tuen, mutta näille selaimille on valinnainen monitäyttö.
Historia > Bootstrap 4

Otto julkisti Bootstrap 4:n 29. lokakuuta 2014. Bootstrap 4:n ensimmäinen alfaversio julkaistiin 19. elokuuta 2015. Ensimmäinen beeta-versio julkaistiin 10. elokuuta 2017. Otto keskeytti Bootstrap 3:n työskentelyn 6. syyskuuta 2016 vapauttaakseen aikaa Bootstrap 4:n työskentelyyn. Bootstrap 4 valmistui 18. tammikuuta 2018.
Merkittäviä muutoksia ovat mm.
Koodin merkittävä uudelleenkirjoitus
Less:in korvaaminen Sass:illa
Lisäys Reboot, kokoelma elementtikohtaisia ​​CSS-muutoksia yhdessä tiedostossa, joka perustuu Normalisointiin
Reboot:in lisääminen, kokoelma elementtikohtaisia ​​CSS-muutoksia yhdessä tiedostossa, joka perustuu elementiin Normalize
IE8:n, IE9:n ja iOS 6:n tuen poistaminen
CSS Flexible Box -tuki
Navigoinnin mukautusvaihtoehtojen lisääminen
Responsiivisten välitys- ja kokoapuohjelmien lisääminen
Vaihtaminen CSS:n pikseliyksiköstä root ems:iin
Globaalin fonttikoon kasvattaminen 14 kuvapisteestä 16 kuvapisteeseen luettavuuden parantamiseksi
panel, thumbnail, pager, and well komponenttien poistaminen
Glyphicons-kuvakkeen fontin pudottaminen
Valtava määrä hyödyllisyysluokkia
Parannettu lomaketyyli, painikkeet, pudotusvalikot, mediaobjektit ja kuvaluokat
Bootstrap 4 tukee uusimpia Google Chromen, Firefoxin, Internet Explorerin, Operan ja Safarin versioita (paitsi Windowsissa). Se tukee lisäksi takaisin IE10:een ja uusimpaan Firefox Extended Support Release (ESR) -julkaisuun.
Historia > Bootstrap 5

Bootstrap 5 julkaistiin virallisesti 5. toukokuuta 2021. Uuden version silmään pistävin päivitys on sen mukana tullut uusi logo. Uusi logo muodostuu kahdesta aaltosulkeesta joiden välissä on bootstrap:lle tuttu B-kirjain. Uuden logon värimaailma on haluttu kuitenkin pitää samana vanhana, violetin ja valkoisen yhdistelmänä. Lisäksi bootstrap:n netistä löytyvää dokumentaatiota on paranneltu ja organisoitu paremmin.
Historia > Bootstrap 5 > Uuden version merkittävimmät muutokset:

käyttää Vanilla JavaScriptia, jQuery:n sijasta, joka tekee uudesta versiosta nopeamman ja kompaktimman.
Bootstrap lopetti Internet Explorerin tukemisen uudella versiolla, koska Internet Explorer ei tue viimeisimpiä Javascript- ja CSS-standardeja ja Explorerilla on hyvin vähän käyttäjiä.
RFS (Responsive Font Size) tuki, joka osaa valita oikean fontin, näytön koon ja muiden elementtien perusteella.
Uusi "offcanvas" komponentti, jota voi käyttää sivupalkissa ja navigointi palkissa ja se toimii näytön ylä-, ala-, oikeassa- tai vasemmassa reunassa.
RTL (right-to-left) tuki kielille, jotka luetaan oikealta vasemmalle.
Grid järjestelmään lisättiin uusi pysäytyspiste (XXL / >=1400px).
Väripalettien laajentuminen ja värien muokattavuuden paraneminen.
Bootstrap lisäsi uuteen versioon oman avoimen lähdekoodin kuvakekirjaston, jossa on yli 1500 svg kuvaketta.
Uusi "placeholder" komponentti on lisätty uusimpaan versioon, jolla voi luoda lataavia elementtejä.
Uusittu tiedoston syöttö, joka ei tarvitse Javascriptia saadakseen sen toimivaksi.
Yksinkertaistetumpi pohja, joka mahdollistaa Grid-järjestelmän helpomman käytön.
Tumma teema on lisätty uuteen versioon, jonka lisäksi voit luoda omia mukautettuja teemoja.
Sivusto, jonka muotoiluun on käytetty Bootstrapia.
Käännös suomeksi
Elisabetta de Gambarini

Elisabetta de Gambarini
Elisabetta de Gambarini (7. syyskuuta 1731–1765) oli englantilainen säveltäjä, laulaja, kapellimestari, urkuri ja cembalisti klassismin ajalla. Hän syntyi Lontoossa italialaistaustaiselle isälle, Charles Gambarinille.
Gambarini esiintyi sopraanona Georg Friedrich Händelin oratorion Juudas Makkabi ensiesityksessä Covent Gardenissa 1. huhtikuuta 1747. Gambarinin sävellystuotantoon kuuluu kaksi cembalokappaleiden kokoelmaa, jotka julkaistiin vuonna 1748.
Cayugan piirikunta

Cayugan piirikunta (engl. Cayuga County) on Yhdysvaltojen New Yorkin osavaltiossa sijaitseva piirikunta. Sen väkiluku oli 76 576 vuonna 2019. Piirikunnan hallintokeskus on Auburnin kaupunki. Piirikunta on perustettu vuonna 1799.
Aiheesta muualla

Kuvia tai muita tiedostoja aiheesta Cayugan piirikunta Wikimedia Commonsissa
Edmund von Berg

kuninkaallinen ylimetsäneuvos, vapaaherra Edmund von Berg
Carl Heinrich Edmund von Berg (30. marraskuuta 1800 Göttingen – 20. kesäkuuta 1874 Schandau, Saksi) oli saksalainen vapaaherra ja ylimetsäneuvos. Hän matkusteli laajasti ja hän oli perehtynyt monien Euroopan maiden metsänhoitoon. Hänen vuoden 1858 tarkastusmatkallaan oli huomattava vaikutus Suomen metsänhoidon kehitykseen.
Elämäkerta

Von Bergin isä oli Göttingenin yliopiston professori. Myöhemmin isä siirtyi Oldenburgin suurherttuakunnan palvelukseen. Aluksi Edmund von Bergiä opetti kotiopettaja, mutta lukion hän kävi Hannoverissa ja Bückeburgissa. Kaksivuotisen Dreisigackerin metsäakatemian jälkeen von Berg opiskeli Göttingenin yliopistossa matematiikkaa, luonnontieteitä ja oikeustiedettä. Von Berg astui vuonna 1820 apulaismetsänhoitajana Hannoverin valtionmetsien palvelukseen. Vuonna 1821 hän aloitti opettajana metsäkoulussa, jossa hän opetti metsästystä, metsätuhotiedettä ja metsäteknologiaa. Von Berg nimitettiin ylimetsänhoitajaksi vuonna 1830. Aluksi hän toimi Clausthalissa, mutta vuodesta 1833 hän johti tärkeää Lauterbergin ylimetsänhoitajapiiriä. Vuonna 1845 von Berg siirtyi Hannoverin valtionmetsien palveluksesta Tharandtin metsäakatemian johtajaksi, jossa tehtävässä hän toimi vuoteen 1866 asti. Vuonna 1866 hän siirtyi eläkkeelle, mutta jatkoi edelleen tutkimustyötä. Esimerkiksi vuonna 1871 ilmestyi Saksan metsien ja metsätalouden historia. Von Berg kuoli vuonna 1874.
Egyptiläisten jumalten temppeli

Egyptiläisten jumalten temppeli tai Egyptiläisten jumalten pyhäkkö voi viitata seuraaviin antiikin aikaisiin pyhäköihin:
Egyptiläisten jumalten temppeli, Delos
Egyptiläisten jumalten pyhäkkö, Marathon
Egyptiläisten jumalten pyhäkkö, Priene
Punainen basilika, Pergamon
Edmundo

| 0 | 1 | 2 |
| --- | --- | --- |

Henkilötiedot
Koko nimi: Edmundo Alves de Souza Neto
Syntymäaika: 2.4.1971
Syntymäpaikka: Niterói,  Brasilia
Pelipaikka: Hyökkääjä
Seura
Seura: Sociedade Esportiva Palmeiras
Pelinumero: 7
Edmundo Alves de Souza Neto (s. 2. huhtikuuta 1971 Niterói) on brasilialainen jalkapalloilija. Hänen pelipaikkansa on hyökkääjä ja pelinumero 7. Hän on pelannut maajoukkuessa 36 ottelua ja tehnyt niissä 12 maalia.
Seurat

Vasco da Gama (1990–1992)
Palmeiras (1993–1995)
Flamengo (1995)
Corinthians (1996)
Vasco da Gama (1996–1997)
Fiorentina (1997–1999)
Vasco da Gama (1999–2000)
Santos FC (2000)
SSC Napoli (2001)
Cruzeiro (2001)
Tokyo Verdy (2002)
Urawa Reds (2003)
Vasco da Gama (2003)
Fluminense (2004)
Nova Iguaçu (2005)
Figueirense (2005)
Palmeiras (2006−)
Saavutukset

Maajoukkue
Copa América 1997
Seurat
Brasilian Série A 1993, 1994
Rio de Janeiro State Championship 1992
Rio-São Paulo Tournament 1993
São Paulo State Championship 1993, 1994
Brasilian joukkue – Jalkapallon MM-kilpailut 1998
1 Taffarel |
2 Cafu |
3 Aldair |
4 Júnior Baiano |
5 Sampaio |
6 Roberto Carlos |
7 Giovanni |
8 Dunga |
9 Ronaldo |
10 Rivaldo |
11 Emerson |
12 Carlos Germano |
13 Zé Carlos |
14 Gonçalves |
15 Cruz |
16 Zé Roberto |
17 Doriva |
18 Leonardo |
19 Denílson |
20 Bebeto |
21 Edmundo |
22 Dida |
Valmentaja Zagallo
Egyptin 1. dynastia

Egyptin 1. dynastia oli muinaista Egyptiä hallinnut faaraoiden suku. Se muodostaa toisen dynastian kanssa Egyptin historiassa thiniittikauden, jolloin pääkaupunkina toimi Thinis. Tietoja tästä kaudesta on saatu muutamista monumenteista ja muista esineistä, joissa on ollut kuninkaallisia nimiä, näistä tärkeimpinä Narmerin paletti ja nuija sekä Denin ja Qa'an kuningaslistat. Tarkkoja tallentuneita tietoja kahdesta ensimmäisestä dynastiasta ei ole säilynyt, ainoastaan listat Palermon kivessä. Hieroglyfit olivat täysin kehittyneitä silloin ja niitä tultiin käyttämään vain vähän muutettuina yli 3000 vuotta.
| Nimi | Vuodet |
| --- | --- |
Narmer: n. 3100 eaa. – 3050 eaa.
Hor-Aha: n. 3050 eaa. – 3049 eaa.
Djer: n. 3049 eaa. – 3008 eaa. (41 vuotta)
Merneith: 3008 eaa.?
Djet: 3008–2975?
Den: 2975 eaa. – 2935 eaa. (30-50 vuotta)
Anedjib: 2935 eaa.? – 2925 eaa.? (10 vuotta)
Semerkhet: 2925 eaa.? – 2916 eaa. (9 vuotta)
Qa'a: 2916 eaa.? – 2890 eaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:First Dynasty of Egypt
Disc Golf Pro Tour

| Disc Golf Pro Tour |
| --- | --- |
 Meneillään oleva kausi Disc Golf Pro Tour 2022 
Laji:  Frisbeegolf
Maa(t):  kansainvälinen
Perustettu:  2016
Hallitseva mestari:   Richard Wysocki
Eniten mestaruuksia:  3 ( Rickhard Wysocki)
Sivusto:  dgpt.com
Disc Golf Pro Tour on vuonna 2016 perustettu frisbeegolfin merkittävin kiertue. Disc Golf Pro Tour koostuu Elite series sekä Silver series -sarjoista, josta saa vaihtelevat määrät pisteitä kokonaispisteisiin. Kiertue huipentuu syksyllä pudotuspelimuodossa pelattavaan finaaliin, johon pääsevät eniten osakilpailuista pisteitä saaneet.
Kiertueen kolme parasta kausittain > Miehet

| Vuosi | Voittaja | Toinen | Kolmas | Lähde |
| --- | --- | --- | --- | --- |
| 2016 |  Paul McBeth |  Nikko Locastro |  James Cole | Tulokset |
| 2017 |  Richard Wysocki |  Paul McBeth |  Simon Lizotte | Tulokset |
| 2018 |  Chris Dickerson |  Nathan Sexton |  Richard Wysocki | Tulokset |
| 2019 |  Chris Dickerson |  Calvin Heimburg |  Kevin Jones | Tulokset |
| 2020 |  Kevin Jones |  Chris Dickerson |  Austin Hannum | Tulokset |
| 2021 |  Nathan Queen |  Drew Gibson |  Paul McBeth | Tulokset |
| 2022 |  Richard Wysocki |  Isaac Robinson |  Gannon Buhr |  |
| 2023 |  Richard Wysocki |  Kyle Klein |  Calvin Heimburg |  |
Kiertueen kolme parasta kausittain > Naiset

| Vuosi | Voittaja | Toinen | Kolmas | Lähde |
| --- | --- | --- | --- | --- |
| 2016 |  Catrina Allen |  Paige Pierce |  Sarah Hokom | Tulokset |
| 2016 |  Paige Pierce |  Catrina Allen |  Lisa Fajkus | Tulokset |
| 2018 |  Sarah Hokom |  Catrina Allen |  Jessica Weese | Tulokset |
| 2019 |  Catrina Allen |  Sarah Hokom |  Rebecca Cox | Tulokset |
| 2020 |  Hailey King |  Paige Pierce |  Catrina Allen | Tulokset |
| 2021 |  Missy Gannon |  Hather Young |  Sarah Hokom | Tulokset |
| 2022 |  Kristin Tattar |  Missy Gannon |  Valerie Mandujano |  |
Crazy in Love

Crazy in Love voi viitata ainakin seuraaviin:
”Crazy in Love”, Beyoncé Knowlesin kappale
”Crazy in Love”, Jill Johnsonin kappale
”Crazy in Love”, Kim Carnesin kappale; kappaleen ovat nauhoittaneet myös Conway Twitty ja Kenny Rogers
”Crazy in Love”, kappale Eminemin albumilta Encore
Crazy in Love, Conway Twittyn albumi
Crazy in Love, Itzyn albumi
Hulluna rakkaudesta (Crazy in Love), televisioelokuva vuodelta 1992
Crazy in Love (tunnetaan myös nimellä Mozart and the Whale), elokuva vuodelta 2005.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crazy in Love”, voi hakea sivunnimihaulla, laajalla sivunnimihaulla tai tekstihaulla.
Embrace of the Serpent

| Embrace of the Serpent> El abrazo de la serpiente |
| --- | --- |

Ohjaaja:  Ciro Guerra
Käsikirjoittaja:  Ciro Guerra Jacques Toulemonde Vidal
Perustuu:  Theodor Koch-Grünbergin ja Richard Evans Schultesin matkapäiväkirjoihin
Tuottaja:  Cristina Gallego
Säveltäjä:  Nascuy Linares
Kuvaaja:  David Gallego
Leikkaaja:  Etienne Boussac
Pääosat:   Nilbio Torres  Antonio Bolívar  Jan Bijvoet  Brionne Davis  Miguel Dionisio Ramos 
Valmistustiedot
Valmistusmaa:    Kolumbia   Venezuela   Argentiina 
Levittäjä:  Hulu
Ensi-ilta:   2015-05-1515. toukokuuta 2015 (Cannesin elokuvajuhlat)  
Kesto:  125 minuuttia
Alkuperäiskieli:   cubeo  englanti  espanja  katalaani  latina  portugali  saksa  ticuna  wanano  witoto 
Budjetti:  1 400 000 USD
Tuotto:  4 787 818 USD
Aiheesta muualla
IMDb 
AllMovie
Infobox OKNimi-testi OK: 
Embrace of the Serpent (esp. El abrazo de la serpiente) on vuonna 2015 ensi-iltansa saanut seikkailuelokuva. Sen ohjasi kolumbialainen Ciro Guerra, joka myös käsikirjoitti sen yhdessä Jacques Toulemonde Vidalin kanssa. Elokuva perustuu löyhästi matkapäiväkirjoihin, joita saksalainen etnologi Theodor Koch-Grünberg ja yhdysvaltalainen kasvitieteilijä Richard Evans Schultes pitivät tutkimusmatkoillaan Etelä-Amerikassa. Elokuva kuvattiin aidossa sademetsässä Vaupésin departementissa Kolumbiassa, ja sen näyttelijöiden ja kuvausryhmän joukossa oli monia alueen alkuperäisasukkaita.
Juoni

Elokuva kertoo rinnakkain kahdesta matkaseurueesta, jotka kulkevat Amazonin sademetsän halki veneellä ja jalan etsien harvinaista ja pyhää kasvia nimeltä yakruna. 1900-luvun alussa nuori intiaani ja shamaani Karamakate, joka asuu yksin keskellä sademetsää, ryhtyy oppaaksi kuolemansairaalle saksalaiselle tutkijalle Theolle ja länsimaisen elämäntavan omaksuneelle intiaanille Manducalle, jotka toivovat yakrunan parantavan Theon sairauden. Myöhemmin 1940-luvulla ikääntynyt Karamakate opastaa vuorostaan yhdysvaltalaista tutkijaa Evania, joka on kiinnostunut yakrunan psykedeelisistä vaikutuksista.
Keskeinen teema elokuvassa on Amazonin alkuperäisväestön perinteisen kulttuurin joutuminen uhanalaiseen asemaan, kun länsimainen kulttuuri levittäytyy väkivalloin sademetsään. Tämä kulttuurien välinen konflikti heijastuu myös elokuvan päähenkilöiden välisiin suhteisiin. Karamakate ja Theo eivät pysty ylittämään välillään olevaa kulttuurista kuilua, minkä vuoksi Karamakate lopulta estää Theoa nauttimasta yakrunaa ja jättää hänet kuolemaan. Myöhemmin Evan kuitenkin oppii arvostamaan Karamakaten luonnonläheistä elämäntapaa, ja Karamakate antaa hänen juoda maailman viimeisen yakruna-annoksen.
Rooleissa

| 0 | 1 | 2 |
| --- | --- | --- |
|  Nilbio Torres  | … |  Nuori Karamakate   |
|  Antonio Bolívar  | … |  Vanha Karamakate   |
|  Jan Bijvoet  | … |  Theo   |
|  Brionne Davis  | … |  Evan   |
|  Miguel Dionisio Ramos  | … |  Manduca  |
Vastaanotto

Rotten Tomatoes -sivusto on kirjannut 149 Embrace of the Serpent -elokuvan arvostelua, joista 96 prosenttia on myönteisiä.
Embrace of the Serpent maksoi 1 400 000 dollaria ja tuotti maailmanlaajuisesti 4 787 818 dollarin lipputulot.
Embrace of the Serpent sai parhaan vieraskielisen elokuvan Oscar-ehdokkuuden.
Aiheesta muualla

Embrace of the Serpent Internet Movie Databasessa (englanniksi)
Embrace

Embrace Leedsissä 2005.
Embrace on englantilainen kitararockbändi Brighousesta ja Bradfordista West Yorkshiresta. Tähän päivään mennessä he ovat julkaisseet viisi studioalbumia, yhden singlealbumin ja yhden b-side- kokoelman. Yhtyeeseen kuuluu veljekset Danny McNamara (laulaja) ja Richard McNamara (kitaristi) sekä basisti Steve Firth, kosketinsoittaja Mickey Dale ja rumpali Mike Heaton. Yhtyeen tuorein studioalbumi, How to Be a Person Like Other People, julkaistiin 26. elokuuta 2022.
Diskografia > Studioalbumit

The Good Will Out (1998)
Drawn from Memory (2000)
If You've Never Been (2001)
Out of Nothing (2004)
This New Day (2006)
Embrace (2014)
Love Is a Basic Need (2018)
How to Be a Person Like Other People (2022)
Diskografia > Kokoelmat

Fireworks: The Singles 1997-2002 (2002)
Dry Kids: B-Sides 1997-2005 (2005)
The Essental (2007)